Ömər ibn Əli

Ömər ibn Əli və ya Ömər əl-Ətrəf (; ) — qardaşı Hüseyn ibn Əlini Kərbəlaya müşayiət edən və Aşura günü öldürülən Əli ibn Əbu Talibin övladlarından biri idi. Əli ibn Əbu Talib və əl-Səhbə bint Rəbiənin oğludur.

 Nəsli 
Bəzi sünni mənbələri ondan Ömər əl-Əkbər kimi bəhs etmişlər, onun ləqəbi Əbu əl-Qasım və ya Əbu Həfsdir. Bəzi tarixi mənbələr onun anasının adını Rəbiə ət-Təğlibinin qızı Səhba (Ümmü Həbib) olaraq bildirmişdir. Bəziləri onun adını Leyla bint Məsud əd-Dərəmi kimi qeyd etmişlər. Sünni alimi əl-Fəxr ər-Razi Ömərin Əli ibn Əbu Talibin ən kiçik övladı olduğunu qeyd etmişdir.
 Kərbəla döyüşündə 
Rəvayət olunur ki, Ömər ibn Əli Aşura günü hayqıraraq düşmənə hücum edir. O, qardaşının qatilinin üzərinə hücum edərək onu öldürür. Zeydi fəqih Əxtəb əl-Xarəzmi qardaşı Əbu Bəkr ibn Əlinin şəhadətindən sonra şəhadətini xəbər verib. Deyilənə görə, əvvəlcə atı yıxılıb, sonra ona işgəncə verilib.

 İstinadlar 

Kateqoriya:Əlinin övladları
Kateqoriya:Kərbəla döyüşündə həlak olanlar
Kateqoriya:Hüseyn ibn Əli